
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


Beiers-Oosterieks is de volkstaol vaan 't groetste deil vaan de 
Duitse deilstaat Beiere, vaan bekans gaans Oosteriek (boete de 
grensstreik met Zwitserland) en Zuid-Tirol, in Italie. Same met 't 
Alemannisch vormp 't't Opperduits. Vergeleke bij 't Alemannisch 
versjelt't Beiers minder sterk vaan't Standaardduits. Toch is veur 
Noord-Duitsers lesteg te verstoon. 

Beiers dialekgebeed sinds 1945. 
Geel: Noord-Beiers; mauf: Midde- 
Beiers; blauw: Zuid-Beiers. 


Verspreiing 


't Beiers weurt gesproke in de deilstaot Beiere, boete't noordwestelek deil daovaan, boe de Beiere ziech neet 
hobbe gevesteg. Dat deil vaan Beiere neump me Franken en zien taol Hoegfrankisch. Ouch't uterste weste 
vaan de staot is neet Beierstaoleg; 't dao gesproke Swabisch velt oonder de Alemannische dialekte. Nog in 
Duitsland, meh boete Beiere weurt't Beiers nog in e zuielek puntsje vaan Turinge gesproke, in de buurt vaan 
Plauen. 

't Beiers weurt in't groetste deil vaan Oosteriek gesproke, meh neet in Vorarlberg. De dao gesproke dialekte 
valle ouch al oonder't Alemannisch. 

In Zuid-Tirol is 't Beiers algemein inheims, al huurt me in 't zuie dekser 't Ladin. E paar dorper zien 
twietaoleg. 

Boete de drei hooflen weurt't Beiers ouch gesproke in Sopron in Hongarije (Duits Odenburg), zoewie in't 
Zwitsers dorp Samnaun. Veur 1945 woort't Beiers ouch gesproke in zuielek Sudetenland (noe Tsjechie), in 
en um Bratislava (in't Duits Pressburg, allewijl Slowakije), en in diverse enclaves in Hongarije, Joegoslavie 
(allewijl Servie en Slovenie) en Roemenie. Nao d'n Twiede Wereldoorlog zien die sprekers bekaans allemaol 
nao Duitsland en Oosteriek verdreve. 


Kinmerke 


























De Beierse dialekte deile 'n aontal belaankrieke kinmerke. Ze make nog versjel tosse de aw ei (oet 
Aajdhoegduits ai ) en de nui ei (oet z): de ierste klink es oa of aa, de leste klink oongeveer wie in de 
standaardtaol. Ouch belaankriek is't gebruuk vaan de persoeneleke veurnaomwabrd eE 'geer' en enk 'uuch', 
die trokgoon op d'n awwe dualis (meh gewoen 'n sumpel miervoudsbeteikenis hobbe). Wie in gans 't 
Opperduits besteit de oonvoltoejd verleien tied ( Imperfekt ) in 't Beiers neet; me gebruuk de voltoejd 
tegewaordegen tied ( Perfekt ) um't verleie oet te drokke. Ouch kinne Beierse dialekte algemein oontrunding 
zoewie verweiking vaan stumloes plosieve. Veural de aw III is deks in alle posities 'n [d] gewore. 

't Beiers kint diverse dialekte. Zeker't Middelbeiers is oonderling weer gans divers. De versjelle betrekke 
ziech veural op de meneer boe klinkers weure oetgesproke. 

Vitaliteit 


't Beiers lop gein acuut gevaor vaan oet te sterve, al lop't gebruuk devaan wel trok in Beiere en in Zuid-Tirol 
(boe't Italiaans veural in de stei terrein wint). In Oosteriek is't gebruuk vaan't dialek extreem algemein. 


Extern linke 


■ Site ever't Beiers (http://www.bayrische-sprache.de) 

(Duitstaoleg) 

■ Leskes Beiers (http://www.bayrisch-lernen.de) (op't Duits) 

